Undervisningen for militært flysertifikat foregikk samtidig, sammen med gymnastikk, idrett, og kommando- og avdelingsføring. Elevene fikk også befalsutdanning dette første året. Den militære sertifikatprøven besto i 1917 av en todelt navigasjonstur på tilsammen 300km, med mellomlanding på Opphus nord av Rena; en triangeltur med mellomlandinger ved Arneberg i Solør og ved Lie på Toten; og tilslutt en rektangelflyvning.